Vaken toimitusjohtaja Taneli Tikka sanoo, että on hölmöä, jos Suomi päästää kansallisesti tärkeitä tieto- ja tekoälyfirmoja ulkomaiseen omistukseen.

”Nyt on todella kiire panostaa tekoälyyn. Jos Suomi ei nyt panosta, seuraavaksi katsomme laiturilta, kun juna meni jo.”

Näin sanoo usein myös Roope Ankaksi luonnehdittu Taneli Tikka, 40. Roope-tittelin hän sai, kun Aku Ankka -lehti etsi, ketkä ovat suomalaiset vastineet Ankkalinnan sarjakuvasankareille.